stanford-oval/wikipedia huggingface dataset:
วัดจันทน์กะพ้อ

| วัดจันทน์กะพ้อ |
| --- | --- |

ชื่อสามัญ: วัดจันทน์กะพ้อ, วัดโกว๊ะ
ที่ตั้ง: เลขที่ 41 หมู่ที่ 3 ทางหลวงแผ่นดินหมายเลข 3111 ตำบลบางเตย อำเภอสามโคก จังหวัดปทุมธานี 12160
ประเภท: พระอารามหลวงชั้นตรีชนิดสามัญ
นิกาย: ธรรมยุติกนิกาย
 สถานีย่อยพระพุทธศาสนา
วัดจันทน์กะพ้อ เป็นพระอารามหลวงชั้นตรีชนิดสามัญสังกัดคณะสงฆ์ฝ่ายธรรมยุติกนิกาย ตั้งอยู่ทางฝั่งตะวันตกของแม่น้ำเจ้าพระยา ในหมู่ที่ 3 บ้านตากแดด ตำบลบางเตย อำเภอสามโคก จังหวัดปทุมธานี
วัดจันทน์กะพ้อสร้างเมื่อ พ.ศ. 2358 โดยชาวมอญที่อพยพจากเมืองเมาะตะมะในสมัยพระบาทสมเด็จพระพุทธเลิศหล้านภาลัย โดยให้ชื่อว่า วัดโกว๊ะ ซึ่งแปลว่า "จันทน์กะพ้อ" ซึ่งชาวมอญถือว่าเป็นไม้มงคลเหมือนราชพฤกษ์ ต่อมาปี พ.ศ. 2495 พระราชสุทธิโสภณขอเปลี่ยนนามวัดใหม่เป็น "วัดจันทน์กะพ้อ"
ภายในวัดมีหอวัฒนธรรมซึ่งเก็บรวบรวมศิลปวัตถุมอญ แสดงวัตถุโบราณ เช่น เครื่องปั้นดินเผา เครื่องลายคราม เครื่องใช้โลหะ เครื่องแก้ว เครื่องไม้ รวมทั้งหนังสือโบราณ ใบลาน สมุดข่อย ทั้งภาษาบาลี ภาษามอญ และภาษาไทย และยังมีโครงการอนุรักษ์พันธุ์ปลาหน้าวัด วัดเป็นที่ประกอบพิธีสำคัญของชาวปทุมธานี เช่น พิธีออกฮ้อยปะจุ๊ แห่ธงตะขาบ เป็นต้น
วัดมีสถาปัตยกรรมแบบไทยมอญ โบสถ์สร้างด้วยหินอ่อนทั้งหลัง หน้าบันพระอุโบสถด้านล่างเจาะเป็นช่องเพื่อประดิษฐานพระพุทธรูปปางต่าง ๆ ส่วนด้านบนประดิษฐานตราสัญลักษณ์ฉลองการครองสิริราชย์สมบัติครบ 50 ปี ซุ้มประตูหน้าต่างเป็นปูนปั้นประดับกระจก บานประตูเป็นไม้แกะสลักรูปทวารบาล บานหน้าต่างเป็นไม้แกะสลักเช่นกันแต่เป็นเรื่องพุทธประวัติ ด้านหน้าพระอุโบสถประดิษฐานหอระฆังและเจดีย์ย่อมุมไม้สิบสองสีทอง ภายในโบสถ์ประดิษฐานพระประธานปางมารวิชัย ศิลปะอยุธยา จิตรกรรมฝาผนังด้านหลังพระประธานเขียนในราวปี พ.ศ. 2536 เป็นภาพสวรรค์โดยมีเทวดาสององค์ยืนประนมหัตถ์ หันหน้าเข้าหาพระประธาน และภาพซุ้มเรือนแก้วครอบองค์พระประธาน
วัดยังเป็นสถานที่ปฏิบัติธรรมที่มีชื่อเสียงในจังหวัดปทุมธานี และเป็นโรงเรียนเปรียญธรรม
ยศทหารกองทัพเรือสาธารณรัฐจีน

ระบบยศทหาร'ของกองทัพเรือสาธารณรัฐจีน โดยอ้างอิงลำดับชั้นยศเหมือนกับกองทัพบก ซึ่งรวมถึงนาวิกโยธินใช้เครื่องหมายยศลักษณะเดียวกับกองทัพบกทุกประการ
สัญญาบัตร

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| ชั้นยศ | นายพล (นายธง) Jiàng | นายพล (นายธง) Jiàng | นายพล (นายธง) Jiàng | นายพล (นายธง) Jiàng | นายพล (นายธง) Jiàng | นายพัน (นายนาวา) Xiào | นายพัน (นายนาวา) Xiào | นายพัน (นายนาวา) Xiào | นายร้อย (นายเรือ) Wèi | นายร้อย (นายเรือ) Wèi | นายร้อย (นายเรือ) Wèi |
| Equivalent NATO Code | OF-10 | OF-9 | OF-8 | OF-7 | OF-6 | OF-5 | OF-4 | OF-3 | OF-2 | OF-1 | OF-1 |
| อักษรจีน | 特級上將 | 一級上將  二級上將 | 中將 | 少將 | 代將 | 上校 | 中校 | 少校 | 上尉 | 中尉 | 少尉 |

| กองทัพเรือสาธารณรัฐจีน | กองทัพเรือสาธารณรัฐจีน | กองทัพเรือสาธารณรัฐจีน | กองทัพเรือสาธารณรัฐจีน | กองทัพเรือสาธารณรัฐจีน | กองทัพเรือสาธารณรัฐจีน | กองทัพเรือสาธารณรัฐจีน | กองทัพเรือสาธารณรัฐจีน | กองทัพเรือสาธารณรัฐจีน | กองทัพเรือสาธารณรัฐจีน | กองทัพเรือสาธารณรัฐจีน |  |
ค.ศ. 1937-1949: 
| ภาษาจีนไถวาน | Teji shangjiang | Yījí Shàngjiàng   Èrjí Shàngjiàng | Zhōngjiàng | Shaojiàng | Daijiang | Shàngxiào | Zhōngxiào | Shàoxiào | Shàngwèi | Zhōngwèi | Shàowèi |
| อินทรธนู  |  |  |  |  | ไม่มีการแต่งตั้ง |  |  |  |  |  |  |
| ภาษาไต้หวัน |  | It-kip Siōng-chiòng   Jī-kip Siōng-chiòng | Tiong-chiòng | Siáu-chiòng | Dai-chiòng | Siōng-hāu | Tiong-hāu | Siáu-hāu | Siōng-ùi | Tiong-ùi | Siáu-ùi |
| นาวิกโยธินสาธารณรัฐจีน | นาวิกโยธินสาธารณรัฐจีน | นาวิกโยธินสาธารณรัฐจีน | นาวิกโยธินสาธารณรัฐจีน | นาวิกโยธินสาธารณรัฐจีน | นาวิกโยธินสาธารณรัฐจีน | นาวิกโยธินสาธารณรัฐจีน | นาวิกโยธินสาธารณรัฐจีน | นาวิกโยธินสาธารณรัฐจีน | นาวิกโยธินสาธารณรัฐจีน | นาวิกโยธินสาธารณรัฐจีน |  |
| อินทรธนู |  |  |  |  | ไม่มีการแต่งตั้ง |  |  |  |  |  |  |
| ภาษาฮักกา |  | Yit-khi̍p Song-chiông   Ngi-khi̍p Song-chiông | Chûng-chiông | Seu-chiông | Dai-chiông | Song-káu | Chûng-káu | Seu-káu | Song-ví | Chûng-ví | Seu-ví |
| ยศ | จอมพลเรือ | พลเรือเอกอาวุโส พลเรือเอก | พลเรือโท | พลเรือตรี | พลเรือจัตวา | นาวาเอก | นาวาโท | นาวาตรี | เรือเอก | เรือโท | เรือตรี |
ประทวน

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| ชั้นยศ | จ่านายสิบ (พันจ่า)Děng Shìguān zhǎng | จ่านายสิบ (พันจ่า)Děng Shìguān zhǎng | จ่านายสิบ (พันจ่า)Děng Shìguān zhǎng | นายสิบ (นายจ่า) Shi | นายสิบ (นายจ่า) Shi | นายสิบ (นายจ่า) Shi | พลทหาร Děng Bīng | พลทหาร Děng Bīng | พลทหาร Děng Bīng |  |
| อักษรจีน | 一等士官長 | 二等士官長 | 三等士官長 | 上士 | 中士 | 下士 | 上等兵 | 一等兵 | 二等兵 |  |
| ภาษาจีนไถวาน | Yīděng Shìguānzhǎng | Èrděng Shìguānzhǎng | Sānděng Shìguānzhǎng | Shàngshi | Zhōngshi | Xiàshi | Shàngděng Bīng | Yīděng Bīng | Èrděng Bīng |  |
| ภาษาไต้หวัน | It-téng Sū-koaⁿ-tiúⁿ | Jī-téng Sū-koaⁿ-tiúⁿ | Sàm-téng Sū-koaⁿ-tiúⁿ | Siōng-sū | Tiong-sū | Hā-sū | Siōng-téng Peng | It-téng Peng | Jī-téng Peng |  |
| ภาษาฮักกา | Yit-tén Sṳ-kôn-chóng | Ngi-tén Sṳ-kôn-chóng | Sâm-tén Sṳ-kôn-chóng | Song-sṳ | Chûng-sṳ | Ha-sṳ | Song-tén Pîn | Yit-tén Pîn | Ngi-tén Pîn |  |
| Equivalent NATO Code | OR-9 | OR-8 | OR-7 | OR-6 | OR-5 | OR-4 | OR-3 | OR-2 | OR-1 |  |

กองทัพเรือสาธารณรัฐจีน
ค.ศ. 1937-1949: 
ค.ศ. 1959-1980: 
ตั้งแต่ ค.ศ. 1981: 
| ยศ | พันจ่าเอก | พันจ่าโท | พันจ่าตรี | จ่าเอก | จ่าโท | จ่าตรี | พลทหารชั้น 1 | พลทหารชั้น 2 | พลทหารชั้น 3 |  |
นาวิกโยธินสาธารณรัฐจีน
ค.ศ. 1959-1980: 
ตั้งแต่ ค.ศ. 1981:
ดูเพิ่ม

ยศทหารกองทัพเรือกองทัพปลดปล่อยประชาชน
ยศทหารกองทัพเรือสหราชอาณาจักร
ยศทหารกองทัพเรือสหรัฐอเมริกา
แหล่งข้อมูลอื่น

The International Encyclopedia of Uniform Insignia around the World เก็บถาวร 2007-09-29 ที่ เวย์แบ็กแมชชีน
วัดถ้ำผาแด่น

| วัดถ้ำผาแด่น |
| --- | --- |

ที่ตั้ง: ตำบลดงมะไฟ อำเภอเมืองสกลนคร จังหวัดสกลนคร
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดถ้ำผาแด่น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงมะไฟ อำเภอเมืองสกลนคร จังหวัดสกลนคร ตั้งอยู่ระหว่างเทือกเขาภูพานและภูผายล ใกล้หมู่บ้านดงน้อย
วัดถ้ำผาแด่นตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 23 พฤศจิกายน พ.ศ. 2561 เชื่อว่าเป็นสถานที่ที่หลวงปู่มั่น ภูริทตฺโตและคณะครูบาอาจารย์สายวัดป่ากรรมฐานเคยธุดงค์มาปักกลด บำเพ็ญเพียร เมื่อประมาณ พ.ศ. 2483 ต่อมา พ.ศ. 2550 เจ้าอาวาสวัด คือ พระอาจารย์ปกรณ์ กนฺตวีโร ได้พัฒนาวัดให้เป็นสถานที่ปฏิบัติธรรมและเป็นแหล่งท่องเที่ยวเชิงธรรมะ
ภายในวัดเต็มไปด้วยงานประติมากรรมแกะสลักหินทรายขนาดใหญ่ เช่น ภาพแกะสลักพระพุทธสีหไสยาสน์ ภาพแกะสลักพุทธประวัติตั้งแต่ประสูติ ตรัสรู้ และปรินิพพาน รอยพระพุทธบาทสี่รอยจำลอง ภาพแกะสลักหินทรายหลวงปู่ทวดองค์ใหญ่ ซึ่งแกะจากหินขนาดใหญ่ทั้งก้อน มีช้างหมอบด้านข้างและมีงูใหญ่อยู่ด้านข้าง เป็นองค์ประธานให้ประชาชนได้กราบไหว้ ภาพพระอริยสงฆ์รูปต่าง ๆ ของไทย พญาครุฑเวสสุวรรณ ด้านบนของหินทรายแกะสลักก้อนหนึ่งมีเจดีย์ขนาดเล็กตั้งอยู่บนก้อนหินสีทอง นอกจากนี้ยังมี ศาลายาใจคนบุญ ที่นำต้นไม้ขนาดใหญ่มาทำเป็นเสาศาลา และยังมีลานชมทิวทัศน์ที่มองเห็นตัวเมืองสกลนครและทะเลสาบหนองหาน
วัดถ้ำพระพุทธไสยาสน์

| วัดถ้ำพระพุทธไสยาสน์ |
| --- | --- |

ชื่อสามัญ: วัดถ้ำพระพุทธไสยาสน์, วัดถ้ำพระทอง, วัดถ้ำพระนอน
ที่ตั้ง: ตำบลค้อเขียว อำเภอวาริชภูมิ จังหวัดสกลนคร
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธไสยาสน์
เจ้าอาวาส: พระมหาศักดิ์ชาย อมโร
 สถานีย่อยพระพุทธศาสนา
วัดถ้ำพระพุทธไสยาสน์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลค้อเขียว อำเภอวาริชภูมิ จังหวัดสกลนคร ปัจจุบันมีพระมหาศักดิ์ชาย อมโร เป็นเจ้าอาวาส
วัดถ้ำพระพุทธไสยาสน์หรือชาวบ้านรู้จักกันในชื่อ วัดถ้ำพระทอง หรือ วัดถ้ำพระนอน เป็นวัดที่ตั้งอยู่บนเนินเขาโดยบริเวณถ้ำมีลักษณะนำเพิงหินมาดัดแปลงก่อสร้างเพิ่มเติมเป็นศาลาการเปรียญ วัดสร้างก่อน พ.ศ. 2484 ที่ดินของวัดเป็นที่ดินวนอุทยานภูพาน ในอดีตเคยเป็นวัดที่มีความเจริญรุ่งเรือง เนื่องจากมีหลักฐานที่มีอยู่หลายสิ่ง เป็นต้นว่า พระพุทธรูปปางต่าง ๆ ที่แกะสลักด้วยหินบริเวณผนังถ้ำ ซึ่งปัจจุบันได้ถูกทำลายไป คงเหลือให้เห็นเพียงองค์เดียว นอกจากนี้ยังมีศิลาจารึกซึ่งเมื่อหลายปีที่ผ่านมา ได้มีผู้เชี่ยวชาญมาอ่านและได้แปลพอได้ใจความว่า พุทธศตวรรษที่ 16 เดือนยี่ ปีมะโรง สถานที่นี้เคยเป็นที่ประชุมของคณะสงฆ์ 31 คณะ
วัดถ้ำพระพุทธไสยาสน์ มีโบราณวัตถุที่สำคัญ ได้แก่ พระพุทธรูปแกะสลักด้วยหินบนผนัง ศิลาจารึกอักษรโบราณ พระพุทธไสยาสน์ พระนาคปรก พระพุทธรูปเก่าแก่ อาคารเสนาสนะได้แก่ ศาลาการเปรียญ กุฏิสงฆ์ โรงย้อม โรงครัว ศาลาเอนกประสงค์ เรือนรับรองผู้มาแสวงบุญ ถังเก็บน้ำฝน ซึ่งปัจจุบันท่านเจ้าอาวาสท่านได้เก็บไว้ในพระธาตุหิน เนื่องจากมีคนมาขโมยวัตถุโบราณไปหลายชิ้น
วอลเลย์บอลหญิงทีมชาติอินเดีย

วอลเลย์บอลหญิงทีมชาติอินเดีย เป็นตัวแทนของประเทศอินเดียในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้ได้รับการบริหารโดยสหพันธ์วอลเลย์บอลอินเดีย
รางวัล > วอลเลย์บอลชิงแชมป์โลก

1952 : อันดับ 8
2014 : ไม่ผ่านการคัดเลือก
2022 :
รางวัล > วอลเลย์บอลชิงแชมป์เอเชีย

1979 : อันดับ 4
1991 : อันดับ 14
2005 : อันดับ 11
2009 : อันดับ 11
2011 : อันดับ 11
2013 : อันดับ 11
2015 : อันดับ 10
2019 : อันดับ 10
รางวัล > เอเชียนเกมส์

2010 : อันดับ 9
2014 : อันดับ 8
2018 : อันดับ 10
2022 :
แหล่งข้อมูลอื่น

India Volleyball Federation
| ด ค กวอลเลย์บอลหญิงทีมชาติในทวีปเอเชีย (เอวีซี) |
| --- | --- |
สมาพันธ์วอลเลย์บอลเอเชีย
เอเชียตะวันตก:  บาห์เรน  อิรัก  จอร์แดน  คูเวต  เลบานอน  โอมาน  ปาเลสไตน์  กาตาร์  ซาอุดีอาระเบีย  ซีเรีย  สหรัฐอาหรับเอมิเรตส์  เยเมน 
เอเชียกลาง:  อัฟกานิสถาน  บังกลาเทศ  ภูฏาน  อินเดีย  อิหร่าน  คาซัคสถาน  คีร์กีสถาน  มัลดีฟส์  เนปาล  ปากีสถาน  ศรีลังกา  ทาจิกิสถาน  เติร์กเมนิสถาน  อุซเบกิสถาน 
เอเชียตะวันออก:  จีน  จีนไทเป  ฮ่องกง  ญี่ปุ่น  มาเก๊า  มองโกเลีย  เกาหลีเหนือ  เกาหลีใต้ 
เอเชียตะวันออกเฉียงใต้:  บรูไน  กัมพูชา  อินโดนีเซีย  ลาว  มาเลเซีย  พม่า  ฟิลิปปินส์  สิงคโปร์  ไทย  ติมอร์-เลสเต  เวียดนาม 
โอเชียเนีย:  อเมริกันซามัว  ออสเตรเลีย  หมู่เกาะคุก  ไมโครนีเซีย  ฟีจี  เฟรนช์โปลินีเซีย  กวม  คิริบาส  หมู่เกาะมาร์แชลล์  นาอูรู  นิวซีแลนด์  นีอูเอ  หมู่เกาะนอร์เทิร์นมาเรียนา  ปาเลา  ปาปัวนิวกินี  ซามัว  หมู่เกาะโซโลมอน  ตองงา  ตูวาลู  วานูอาตู
วัดถ้ำประทุน (จังหวัดชลบุรี)

| วัดถ้ำประทุน |
| --- | --- |


ที่ตั้ง: ตำบลโป่ง อำเภอบางละมุง จังหวัดชลบุรี
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดถ้ำประทุน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลโป่ง อำเภอบางละมุง จังหวัดชลบุรี เป็นวัดป่าปฏิบัติในสายหลวงปู่มั่น ภูริทตฺโต ที่ตั้งของวัดล้อมรอบไปด้วยภูเขา 3 ลูก ป่ารกชัฏ ปัจจุบันพระอธิการยุทธนา อคฺคยุทธโน ดำรงตำแหน่งเจ้าอาวาส
วัดถ้ำประทุน แต่เดิมเรียกว่า วัดตรอกซุง หรือ วัดตรอกแซง ตามชื่อหมู่บ้านเก่าซึ่งปัจจุบันไม่มีหมู่บ้านนี้แล้ว เมื่อแรกสร้าง มีเพียงกุฏิเล็ก ๆ ชื่อวัดในปัจจุบันเป็นชื่อเรียกของคนในพื้นที่ด้วยหลังคาวัดมีลักษณะคล้ายหลังคาเรือ ซึ่งในภาษาไทยเรียกว่าประทุน เปลี่ยนชื่อวัดมาเป็นชื่อปัจจุบันตั้งแต่ พ.ศ. 2543 ตั้งเป็นวัดเมื่อวันที่ 16 มกราคม พ.ศ. 2524 ได้รับพระราชทานวิสุงคามสีมาเมื่อวันที่ 16 ธันวาคม พ.ศ. 2554
สิ่งก่อสร้างที่สำคัญ คือ พระมหาเจดีย์อุโบสถ เกิดขึ้นจากนิมิตของหลวงปู่อ่อนศรี เห็นรัศมีแปล่งแสงเสด็จลอยอยู่บริเวณรอบ ๆ ท่านจึงตระหนักได้ว่าสถานที่นี้คือสถานที่ที่เคยมีพระบรมสารีริกธาตุ จึงได้ริเริ่มสร้างเมื่อ พ.ศ. 2549 พระมหาเจดีย์อุโบสถมีลักษณะเป็น 8 เหลี่ยม มีความสูงจากพื้นถึงยอด 49.99 เมตร มีทั้งหมด 2 ชั้น ประกอบด้วย ชั้น 2 เป็นที่บรรจุพระบรมสารีริกธาตุ ที่สมเด็จพระญาณสังวร สมเด็จพระสังฆราชมอบให้ และชั้น 1 เป็นอุโบสถประดิษฐานพระประธาน ยอดเจดีย์มีลักษณะคล้ายรูปทรงคล้ายพระธาตุพนม ภายในตกแต่งด้วยศิลปะร่วมสมัย มีพระพุทธชินสีห์จำลองประดิษฐานเป็นพระประธาน และมีพระพุทธรูปหลวงปู่อ่อนศรี ฐานวโรและอัฐิของท่านอยู่ด้วย
วัดถ้ำผาปู่

| วัดถ้ำผาปู่ |
| --- | --- |

ที่ตั้ง: ตำบลนาอ้อ อำเภอเมืองเลย จังหวัดเลย
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดถ้ำผาปู่ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนาอ้อ อำเภอเมืองเลย จังหวัดเลย
วัดถ้ำผาปู่ แต่เดิมเป็นสำนักสงฆ์ สร้างเมื่อ พ.ศ. 2475 จนกระทั่ง พ.ศ. 2495 หลวงปู่คำดี ปภาโส ได้นำสานุศิษย์จากจังหวัดขอนแก่นมาจำพรรษาและสร้างถาวรวัตถุ เช่น ศาลา หอระฆัง กุฏิ และได้ตั้งเป็นวัดฝ่ายธรรมยุติกนิกาย ได้รับพระราชทานวิสุงคามสีมาเมื่อ พ.ศ. 2511 พ.ศ. 2521 นายเจมส์ เพนนี นักศึกษาปริญญาเอกคณะมานุษยวิทยา มหาวิทยาลัยเพนซิลเวเนีย ได้ร่วมสำรวจกับโครงการโบราณคดีภาคตะวันออกเฉียงเหนือของกรมศิลปากร เริ่มมีการค้นพบภาพเขียนสีในเขตจังหวัดเลย ต่อมาเมื่อ พ.ศ. 2526 อาจารย์ปฐมฤกษ์ เกตุทัต จากคณะโบราณคดี มหาวิทยาลัยศิลปากร ได้เข้าสำรวจและพบภาพเขียนสีอยู่บนเพิงผาวัดถ้ำผาปู่ จังหวัดเลย
ภายในวัดมีถ้ำผาปู่อยู่ใต้ภูเขาหิน มีพระพุทธรูปประดิษฐ์อยู่ภายในถ้ำ และมีหินงอก หินย้อย บริเวณภายนอกถ้ำเป็นแหล่งอาศัยของค่างแว่น ชะนี และลิง หลักฐานทางโบราณคดีที่พบ ได้แก่ ภาพเขียนสียุคก่อนประวัติศาสตร์ ซึ่งกรมศิลปากรเคยสำรวจพบตั้งแต่ พ.ศ. 2526 จำนวน 6 ภาพ อยู่สูงจากพื้นดินประมาณ 3–5 เมตร ทั้ง 6 ภาพ ได้แก่ ภาพที่ 1 ภาพเส้นคู่ขนาน 3 เส้น ขนาดสูงประมาณ 1 เมตร ภาพที่ 2 ภาพรูปสามเหลี่ยมทึบต่อกันขนานด้วยเส้นสองข้าง ภาพที่ 3 ภาพสี่เหลี่ยมบรรจุรูปสามเหลี่ยมทึบภาพที่ 4 ภาพแถบเส้นทึบตั้งฉากกับเส้นทึบในแนวนอน สูง 49 เซนติเมตร ภาพที่ 5 ภาพรูปสามเหลี่ยมผืนผ้าทึบ สูง 74 เซนติเมตร และภาพที่ 6 ภาพวงกลมเส้นหยักและเส้นตรงผสมกัน นอกจากนี้ภายในวัดยังมีพิพิธภัณฑ์หลวงปู่คำดี ปภาโส วัดยังมีเจดีย์ของหลวงปู่คำดี ปภาโส ที่บริเวณด้านหน้าทางเข้าวัดถ้ำผาปู่ สร้างขึ้นเมื่อ พ.ศ. 2536 เพื่อเป็นอนุสรณ์สถานที่พระราชทานเพลิงศพหลวงปู่คำดี สร้างเสร็จเมื่อ พ.ศ. 2537
วัดถ้ำน้ำ

| วัดถ้ำน้ำ |
| --- | --- |


ที่ตั้ง: ตำบลนางแก้ว อำเภอโพธาราม จังหวัดราชบุรี
ประเภท: วัดราษฎร์
นิกาย: มหานิกาย
เจ้าอาวาส: พระอธิการพนอ วรธมฺโม
 สถานีย่อยพระพุทธศาสนา
วัดถ้ำน้ำ  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนางแก้ว อำเภอโพธาราม จังหวัดราชบุรี บริเวณวัดมีเนื้อที่ประมาณ 10 ไร่
วัดถ้ำน้ำตั้งวัดเมื่อวันที่ 18 กันยายน พ.ศ. 2532 ได้รับพระราชทานวิสุงคามสีมา เมื่อวันที่ 2 กุมภาพันธ์ พ.ศ. 2538
วัดถ้ำน้ำเป็นสถานที่ท่องเที่ยว มีถ้ำน้ำซึ่งมีน้ำอยู่ในถ้ำเกือบเต็มพื้นที่ทั้งหมด เป็นน้ำที่ไหลมาจาก ลำคลองที่ติดกับวัดและไหลออกไปอีกทางหนึ่ง ซึ่งเรียกว่า "ปล่องน้ำ" ในน้ำมีพันธุ์ปลาน้ำจืดจำนวนมากอาศัยอยู่ ส่วนใหญ่ในช่วงหน้าน้ำจะมีประมาณน้ำที่สูงมาก ในช่วงหน้าแล้งน้ำจะลดลงไม่มาก มีการทำทางเดินที่ทางวัดสร้างขึ้นมาเป็นทางปูน สำหรับเดินชมหินงอกหินย้อนภายในถ้ำน้ำ และเข้ามานมัสการพระพุทธรูปภายในถ้ำน้ำ ภายนอกถ้ำเป็นก้อนชิ้นเดียวตันทั้งก้อน หินภายในถ้ำเป็นหินแกรนิตซึ่งมีโพรงอากาศเป็นรอยหลุมอยู่ในเนื้อหิน และมีเสาสินที่เกิดนี้ขนาดใหญ่มาก
ยศทหารกองทัพแดง ค.ศ. 1940–1943

ตารางข้างล่างต่อไปนี้คือข้อมูลเกี่ยวกับยศทหารของกองทัพโซเวียต  ระหว่าง ค.ศ. 1940–1943
สัญญาบัตร

| ชั้นยศ> NATO Code | จอมพล> OF-10 | ผู้บัญชาการอาวุโส> OF-9 | ผู้บัญชาการอาวุโส> OF-8 | ผู้บัญชาการอาวุโส> OF-7 | ผู้บัญชาการอาวุโส> OF-6 | ผู้บังคับบัญชา> OF-5 | ผู้บังคับบัญชา> OF-5 | ผู้บังคับบัญชา> OF-4 | ผู้บังคับบัญชา> OF-3 | ผู้บัญชาการระดับกลาง> OF-2 | ผู้บัญชาการระดับกลาง> OF-1 | ผู้บัญชาการระดับกลาง> OF-1 |
| --- | --- | --- | --- | --- | --- | --- | --- | --- | --- | --- | --- | --- |
ปกเสื้อ: 
คอเสื้อ: 
ปลอกแขน: 
| ภาษารัสเซีย | Маршал Советского Союза | Генерал армии | Генерал-полковник | Генерал-лейтенант | Генерал-майор | Старший полковник | Полковник | Подполковник | Майор | Старший лейтенант | Лейтенант | Младший лейтенант |
| คำแปล | จอมพลแห่งสหภาพโซเวียต | พลเอกแห่งกองทัพ | พลเอก | พลโท | พลตรี | พ.ต. | พันเอก | พันโท | พันตรี | ร้อยเอก | ร้อยโท | ร้อยตรี |
สัญญาบัตร > กองทัพเรือ

| ชั้นยศ> NATO Code | นายพล (นายธง) Генерал (Адмирал)> OF-10 | นายพล (นายธง) Генерал (Адмирал)> OF-9 | นายพล (นายธง) Генерал (Адмирал)> OF-9 | นายพล (นายธง) Генерал (Адмирал)> OF-8 | นายพล (นายธง) Генерал (Адмирал)> OF-7 | นายพล (นายธง) Генерал (Адмирал)> OF-6 | นายพัน (นาวา) Пуковник> OF-5 | นายพัน (นาวา) Пуковник> OF-4 | นายพัน (นาวา) Пуковник> OF-3 | นายร้อย (เรือ) Капетан> OF-2 | นายร้อย (เรือ) Капетан> OF-1 | นายร้อย (เรือ) Капетан> OF-1 | นายร้อย (เรือ) Капетан> OF-1 |
| --- | --- | --- | --- | --- | --- | --- | --- | --- | --- | --- | --- | --- | --- |
อินทรธนู: 
| ภาษารัสเซีย | Адмирал Флота Cоветского Cоюза | Адмирал Флота | Адмирал Флота | Адмірал | Віце-адмірал | Контр-адмірал | Капітан 1-го рангу | Капітан 2-го рангу | Капітан 3-го рангу | Капітан-лейтенант | Старший лейтенант | Лейтенант | Молодший лейтенант |
แถบแขน: 
| คำเรียก | Admiral flota Sovietskogo Soyuza | Admiral flota | Admiral | Vitse-admiral | Kontr-admiral | Kapitan 1-go rangu | Kapitan 2-go rangu | Kapitan 3-go rangu | Kapitan-leytenant | Starshiy leytenant | Leytenant | Molodshiy leytenant |  |
| คำแปล | จอมพลเรือแห่งสหภาพโซเวียต | พลเรือเอกอาวุโส | พลเรือเอกอาวุโส | พลเรือเอก | พลเรือโท | พลเรือตรี | นาวาเอก | นาวาโท | นาวาตรี | เรือเอก | เรือโท | เรือตรี | เรือจัตวา |
ดูเพิ่ม

การเปรียบเทียบยศทหารของรัสเซีย
การเปรียบเทียบยศทหาร
วัดธรรมนิมิตต์

| วัดธรรมนิมิตต์ |
| --- | --- |


ที่ตั้ง: ตำบลบ้านสวน อำเภอเมืองชลบุรี จังหวัดชลบุรี
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพุทธมงคลนิมิตต์
 สถานีย่อยพระพุทธศาสนา
วัดธรรมนิมิตต์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านสวน อำเภอเมืองชลบุรี จังหวัดชลบุรี มีเนื้อที่ประมาณ 110 ไร่
วัดธรรมนิมิตต์ตั้งเมื่อ พ.ศ. 2484 โดยนายธรรมนูญ สิงคารวนิช อยู่บ้านซอยท่าเรือ อำเภอเมืองชลบุรี เป็นผู้มอบที่ดินถวายสร้างวัด จำนวน 21 ไร่ 2 งาน 71 วา ได้รับพระราชทานวิสุงคามสีมา เมื่อวันที่ 2 กุมภาพันธ์ พ.ศ. 2499
อาคารและเสนาสนะที่สำคัญ ได้แก่ อุโบสถ ศาลาการเปรียญ กุฏิ หอระฆัง อาคารเรียนปริยัติธรรมของวัด และอาคารที่ใช้เป็นโรงเรียนที่วัด 1 หลัง พระครู นิมิตต์ ธรรมานุรักษ์ เป็นเจ้าอาวาสวัดธรรมนิมิตต์จัดเป็นวัดปฏิบัติวิปัสนากรรมฐานเป็นนักเรียนบาลีอภิธรรม นักเรียนของพระภิกษุสงฆ์ ปูชนียวัตถุที่สำคัญ คือ พระพุทธมงคลนิมิตต์ เป็นพระพุทธรูปคอนกรีตองค์ใหญ่ประดับด้วยกระเบื้องโมเสก ปางประทับเรือ หรือประทับนั่งบนบัลลังก์ห้อยพระบาท พระหัตถ์ซ้ายวางคว่ำบนพระเพลา พระหัตถ์ขวาห้องอยู่ข้างพระองค์ โดยมีขนาดความสูง 34 เมตร ตั้งอยู่เชิงเขา และบนยอดเขายังเป็นจุดชมทัศนียภาพของชลบุรี
วัดท้าวอู่ไท

| วัดท้าวอู่ไท |
| --- | --- |

ที่ตั้ง: ตำบลท่ากระดาน อำเภอสนามชัยเขต จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระอธิการณรงค์ ฐานวโร
 สถานีย่อยพระพุทธศาสนา
วัดท้าวอู่ไท เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่ากระดาน อำเภอสนามชัยเขต จังหวัดฉะเชิงเทรา ปัจจุบันพระอธิการณรงค์ ฐานวโรเป็นเจ้าอาวาส
วัดท้าวอู่ไทสันนิษฐานว่าสร้างขึ้นในทวารวดี ประมาณศตวรรษที่ 3 ตามการค้นพบหลักฐานทางวัตถุแผ่นอิฐและศิลาแลง ตามตำนานเล่าสืบทอดกันมาว่าเป็นพระโอรสของกษัตริย์ (เฉพาะมารดาเท่านั้น) ส่วนพระบิดาเป็นเพียงท้าวชื่อ ท้าวแสนปม (เพราะมีปมขึ้นตามตัวมากนั่นเอง) ท้าวอู่ไทได้เดินทางมาโดยเรือสำเภาพร้อม ด้วยไพร่พลและประชาราษฎ์ มายังสถานที่แห่งนี้และได้ก่อสร้างถาวรวัตถุทางพระพุทธศาสนาขึ้น ในการก่อสร้างพระเจดีย์ ได้ไปขุดเอาดินเผาทำเป็นอิฐในการก่อสร้าง สถานที่แห่งนี้เรียกว่า หนองอิฐมาจนทุุกวันนี้ ต่อมาหลวงพ่อคงพระเกจิแห่งวัดชำป่างาม ตำบลท่ากระดาน อำเภอสนามชัยเขต จังหวัดฉะเชิงเทรา ได้ขอจัดตั้งวัดจากกรมการศาสนา และได้รับจัดตั้งเป็นวัดเมื่อวันที่ 27 มิถุนายน พ.ศ. 2516 วัดได้รับพระราชทานวิสุงคามสีมาเมื่อวันที่ 29 กุมภาพันธ์ พ.ศ. 2555
ในรัชสมัยพระบาทสมเด็จพระนั่งเกล้าเจ้าอยู่หัว หลวงพ่อบัวได้ทำการปฏิสังขรณ์ สร้างเจดีย์ อุโบสถ และเสนาสนะต่าง ๆ มีหลักฐานปรากฏอยู่ คือฐานเจดีย์ โบสถ์ พระพุทธรูป และวัตถุอื่น ๆ
รถไฟใต้ดินเชินเจิ้น สาย 3

| รถไฟใต้ดินเชินเจิ้น สาย 3 |
| --- | --- |


ข้อมูลทั่วไป
ที่ตั้ง: เซินเจิ้น ประเทศจีน
ปลายทาง: สถานีอี้เถียน สถานีชวงหลง
จำนวนสถานี: 30
สีบนแผนที่:      Light Blue (#00a2e1)
การดำเนินงาน
รูปแบบ: รถไฟฟ้าใต้ดิน และ รถไฟฟ้ายกระดับ
ระบบ: รถไฟใต้ดินเซินเจิ้น
ผู้ดำเนินงาน: Shenzhen Metro Line 3 Operations Branch Corporation
ประวัติ
เปิดเมื่อ: 28 ธันวาคม ค.ศ. 2010
ข้อมูลทางเทคนิค
ระยะทาง: 41.66 km (25.89 mi)
จำนวนทางวิ่ง: 2
รางกว้าง: 1,435 mm (4 ft 8 1⁄2 in)
ระบบจ่ายไฟ: รางที่สาม, 1,500 V DC
สายหลงกั่ง เป็นเส้นทางรถไฟฟ้าสายที่ 3 ในนครเซินเจิ้น ประเทศจีน มีสถานีปลายทาง คือ สถานีอี้เถียน และชวงหลง เปิดให้บริการวันที่ 28 ธันวาคม ค.ศ. 2010 มีผู้โดยสาร 433,400 คนต่อวัน
สถานี

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| การบริการ | การบริการ | สถานี | สถานี | การเชื่อมต่อ | เขตที่ตั้ง |  |  |

| ● |  | สถานีอี้เถียน | 益田 (Yìtián) |  | ฝูเถียน |  |  |
| ● |  | สถานีฉือช่า | 石厦 (Shí shà) |  | ฝูเถียน |  |  |
| ● |  | สถานีศูนย์การค้า | 购物公园 (Gòuwù Gōngyuán) | สายลัวเป่า | ฝูเถียน |  |  |
| ● |  | สถานีฝูเถียน | 福田 (Fútián) | สายเฉอโก่ว สถานีรถไฟฝูเถียน | ฝูเถียน |  |  |
| ● |  | สถานีศูนย์เด็ก | 少年宫 (Shàoniángōng) | สายหลงหัว | ฝูเถียน |  |  |
| ● |  | สถานีบ้านเหลียนฮัว | 莲花村 (Liánhuā Cūn) |  | ฝูเถียน |  |  |
| ● | ● | สถานีหัวซิน | 华新 (Huáxīn) |  | ฝูเถียน |  |  |
| ● | ● | สถานีทงซินหลิ่ง | 通新岭 (Tōngxīnlǐng) |  | ฝูเถียน |  |  |
| ● | ● | สถานีหงหลิ่ง | 红岭 (Hónglǐng) |  | ฝูเถียน |  |  |
| ● | ● | สถานีเหล่าเจีย | 老街 (Lǎojiē) | สายลัวเป่า | หลัวหู |  |  |
| ● | ● | สถานีไช่ปู้ | 晒布 (Shàibù) |  | หลัวหู |  |  |
| ● | ● | สถานีชุ่ยจู๋ | 翠竹 (Cuìzhú) |  | หลัวหู |  |  |
| ● | ● | สถานีเถียนเป้ย์ | 田贝 (Tiánbèi) |  | หลัวหู |  |  |
| ● | ● | สถานีฉุ่ยเป้ย์ | 水贝 (Shuǐbèi) |  | หลัวหู |  |  |
| ● | ● | สถานีเฉ่าปู้ | 草埔 (Cǎobù) |  | หลัวหู |  |  |
| ● | ● | สถานีปู้จี๋ | 布吉 (Bùjí) | สายหวนจง   สถานีรถไฟเซินเจิ้นตะวันออก | หลงกั่ง |  |  |
| ● | ● | สถานีมู่เหมียนวัน | 木棉湾 (Mùmián Wān) |  | หลงกั่ง |  |  |
| ● | ● | สถานีต้าเฟิน | 大芬 (Dàfēn) |  | หลงกั่ง |  |  |
| ● | ● | สถานีตันจู๋โถว | 丹竹头 (Dānzhútóu) |  | หลงกั่ง |  |  |
| ● | ● | สถานีลิ่วเยฺว | 六约 (Liùyuē) |  | หลงกั่ง |  |  |
| ● | ● | สถานีถังเคิง | 塘坑 (Tángkēng) |  | หลงกั่ง |  |  |
| ● |  | สถานีเหิงกั่ง | 横岗 (Hénggǎng) |  | หลงกั่ง |  |  |
| ● |  | สถานีหย่งหู | 永湖 (Yǒnghú) |  | หลงกั่ง |  |  |
| ● |  | สถานีเหอเอ้า | 荷坳 (Hé'ào) |  | หลงกั่ง |  |  |
| ● |  | สถานีกีฬามหาวิทยาลัยโลก | 大运 (Dà Yùn) |  | หลงกั่ง |  |  |
| ● |  | สถานีไอ้เหลียน | 爱联 (Ài Lián) |  | หลงกั่ง |  |  |
| ● |  | สถานีจี๋เสียง | 吉祥 (Jíxiáng) |  | หลงกั่ง |  |  |
| ● |  | สถานีจัตุรัสหลงเฉิง | 龙城广场 (Lóngchéng Guǎngchǎng) |  | หลงกั่ง |  |  |
| ● |  | สถานีหนันเหลียน | 南联 (Nánlián) |  | หลงกั่ง |  |  |
| ● |  | สถานีชวงหลง | 双龙 (Shuānglóng) |  | หลงกั่ง |  |  |
ล้อขับเคลื่อน

| แบบ | ผลิตเมื่อ | รุ่น | จำนวน | การจัดขบวนรถ | ผู้ผลิต |
| --- | --- | --- | --- | --- | --- |
| B | ค.ศ. 2009 - 2010 | B-size stock | 43 | Tc＋M＋M＋M＋M＋Tc | Changchun Railway Vehicles |
สถานีอี้เถียน
สถานีกีฬามหาวิทยาลัยโลก
วัดจักรวรรดิราชาวาสวรมหาวิหาร

| วัดจักรวรรดิราชาวาสวรมหาวิหาร |
| --- | --- |


ที่ตั้ง: ถนนจักรวรรดิ แขวงจักรวรรดิ เขตสัมพันธวงศ์ กรุงเทพมหานคร
ประเภท: พระอารามหลวงชั้นโท ชนิดวรมหาวิหาร
นิกาย: มหานิกาย
เจ้าอาวาส: พระธรรมวัชรวิสุทธิ์ (พรหมา สปฺปญฺโญ) ป.ธ.๙
 สถานีย่อยพระพุทธศาสนา
วัดจักรวรรดิราชาวาสวรมหาวิหาร หรือนิยมเรียกกันสั้น ๆ ว่า วัดจักรวรรดิ เดิมเป็นวัดราษฎร์ ชื่อ วัดนางปลื้ม สร้างสมัยอยุธยา ต่อมาในสมัยรัตนโกสินทร์เรียก วัดสามปลื้ม สันนิษฐานว่าคงมาจากผู้หญิงสามนางร่วมกันสร้าง และอาจด้วยเพราะอยู่ใกล้กับสำเพ็ง หรือสามเพ็ง ทำนองเดียวกับวัดสามจีน หรือวัดไตรมิตรวิทยารามวรวิหาร ที่อยู่ใกล้กัน เจ้าพระยาบดินทรเดชา (สิงห์ สิงหเสนี) ได้บูรณปฏิสังขรณ์วัดขึ้นใหม่ทั้งพระอาราม ประมาณ พ.ศ. 2362 และได้ถวายพระบาทสมเด็จพระนั่งเกล้าเจ้าอยู่หัวทรงรับไว้เป็นพระอารามหลวง และพระราชทานนามว่า วัดจักรวรรดิราชาวาสเมื่อประมาณ พ.ศ. 2368 ภายในวัดมีศาลและรูปปั้นเจ้าพระยาบดินทรเดชาอยู่ด้วย โดยช่างปั้นได้ปั้นจากภาพเขียนรูปปั้นของเจ้าพระยาบดินทรเดชาที่สมเด็จพระหริรักษ์รามาธิบดี (นักองค์ด้วง) พระเจ้ากรุงกัมพูชาให้สร้างขึ้นที่เมืองอุดงมีชัย
ปัจจุบัน วัดจักรวรรดิราชาวาสวรมหาวิหาร ตั้งอยู่บนถนนจักรวรรดิ แขวงจักรวรรดิ เขตสัมพันธวงศ์ กรุงเทพมหานคร ใกล้กับวัดบพิตรพิมุขวรวิหาร หรือวัดเชิงเลน และเชิงสะพานพระปกเกล้าด้านมุ่งหน้าไปฝั่งธนบุรี
จระเข้ขนาดใหญ่ในบ่อเลี้ยงภายในวัด
ในวัดแห่งนี้ยังมีจุดเด่นอีกประการคือ มีบ่อเลี้ยงจระเข้ขนาดใหญ่ ซึ่งพระสงฆ์และเด็กวัดช่วยกันดูแล ทั้งนี้เนื่องจากราวปี พ.ศ. 2485 ที่บริเวณวัดที่ติดกับแม่น้ำเจ้าพระยามีเรื่องราวของจระเข้กินคนตัวหนึ่งชื่อ "ไอ้บอดวัดสามปลื้ม" เนื่องจากมีตาข้างหนึ่งบอด แต่ไม่ปรากฏหลักฐานว่าไอ้บอดวัดสามปลื้มนั้นตายลงเมื่อใด หากแต่ตำนานนี้ยังคงอยู่มาจนถึงปัจจุบัน และเป็นที่มาของบ่อเลี้ยงจระเข้ภายในวัด
พระประธานในพระอุโบสถ
วิหารพระนาก
พระนาก อัญเชิญมาจากพระบรมมหาราชวังเพื่อประดิษฐานแทนพระบาง
พระนอน
พระพุทธฉาย
พระปรางค์
รอยพระพุทธบาท
พระพุทธรูปปางปาลิไลยก์บนมณฑปพระพุทธบาท
มณฑปพระพุทธบาท
แหล่งข้อมูลอื่น

วัดจักรวรรดิ (สามปลื้ม) เก็บถาวร 2006-02-10 ที่ เวย์แบ็กแมชชีน
วัดจักรวรรดิราชาวาสวรมหาวิหาร (ทำเนียบวัดไทย)
แผนที่และภาพถ่ายทางอากาศของ วัดจักรวรรดิราชาวาสวรมหาวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′30″N 100°30′15″E﻿ / ﻿13.741772°N 100.50426°E﻿ / 13.741772; 100.50426
ภาพถ่ายทางอากาศของ วัดจักรวรรดิราชาวาสวรมหาวิหาร